Greek Legal Document

Category: 173

Content:
111. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. 22620 της 22 Φεβρ./7 Μαρτ. 1978 (ΦΕΚ Β' 203) Περί καθορισμό των καθηκόντων και αρμοδιοτήτων των Διευθυντών ΚΕΤΕ, Λυκείων, Σχολών, προϊσταμένων τμημάτων, προϊσταμένων εργαστηρίων και των καθηκόντων του Εκπαιδευτικού προσωπικού του ανήκοντος εις την Μέσην Τεχνικήν και Επαγγελματικήν Εκπαίδευσιν. (Ως ετροποποιήθη δια της υπ' αριθ. 43806 της 12/20 Απρ. 1978, ΦΕΚ Β' 369, ομοίας). Έχοντες υπ' όψει τας διατάξεις του άρθρου 17 του Ν. 576/77 "περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως" αποφασίζομεν: Άρθρο 1. Καθήκοντα και αρμοδιότητες Διευθυντών ΚΕΤΕ Τα καθήκοντα και αι αρμοδιότητες των Διευθυντών των ΚΕΤΕ καθορίζονται ως ακολούθως: 1.Προΐστανται του ΚΕΤΕ και συντονίζουν το έργον των Διευθυντών των σχολικών μονάδων αυτού. 2.Ρυθμίζουν τα της στεγάσεως των σχολικών μονάδων του ΚΕΤΕ εις τα διατιθέμενα προς τούτο κτίρια, κατανέμοντες εις τας μονάδας αυτάς τους χώρους διδασκαλίας, διοικήσεως, καθώς και τους λοιπούς χώρους αναλόγως προς τας ανάγκας αυτών. 3."Κατανέμουν, τακτικώς εις την αρχήν εκάστου διδακτικού εξαμήνου και εκτάκτως οσάκις παρίστανται ανάγκη, το εκπαιδευτικόν προσωπικόν του ΚΕΤΕ εις τας σχολικάς μονάδας αυτού, αναλόγως προς τας ανάγκας εκάστης". Αι ανάγκαι των σχολικών μονάδων εις προσωπικόν και χώρους διαπιστούνται εκ της συνεργασίας των Διευθυντών αυτών μετά του Διευθυντού του ΚΕΤΕ. Την ανωτέρω κατανομήν υποβάλλουν εις την οικείαν Γενικήν Επιθεώρησιν. 4.Συντονίζουν την χρησιμοποίησιν των εργαστηρίων του ΚΕΤΕ, υφ' όλων των σχολικών μονάδων αυτού, εν συνεργασία μετά των Διευθυντών των σχολικών μονάδων του ΚΕΤΕ, των προϊσταμένων των τμημάτων και των εργαστηρίων. 5.Συγκροτούν επιτροπάς εκ του υπηρετούντος εις το ΚΕΤΕ προσωπικού, δια την διενέργειαν διαγωνισμών δια τας πάσης φύσεως προμηθείας υπό του ταμείου του ΚΕΤΕ, καθώς και επιτροπάς παραλαβής, των υπό του ταμείου προμηθευομένων πάσης φύσεως εξοπλιστικών μέσων, κατασκευαστικών εργασιών, εργασιών συντηρήσεως κλπ. "Ορίζουν επίσης τους διαχειριστάς υλικού εκάστης σχολικής μονάδος, κατά προτίμησιν εκ του προσωπικού των Κλάδων ΣΕ2 και 11 και εν ελλείψει των Κλάδων 10 και 9, μετά πρότασιν του Διευθυντού αυτής". 6.Τυγχάνουν υπεύθυνοι δια  την συντήρησιν και την καθαριότητα των κτιρίων, εις τα οποία στεγάζεται το ΚΕΤΕ, δυνάμενοι να αναθέσουν τα ανωτέρω καθήκοντα και εις τας επί μέρους σχολικάς μονάδας. 7.Μεριμνούν δια την ασφάλειαν των Κτιριακών εγκαταστάσεων του ΚΕΤΕ, λαμβάνοντες παν πρόσφορον μέτρον προς τον σκοπόν τούτον. 8.Ελέγχουν το έργον των Διευθυντών των σχολικών μονάδων, καθοδηγούντες αυτούς δια την ορθήν εκτέλεσιν του έργου των. Ελέγχουν άπαντα τα επίσημα βιβλία αυτών και άπαντα τα στοιχεία, τα οποία αφορούν εις τους μαθητάς, το προσωπικόν και το υλικόν. 9.Τυγχάνουν προϊστάμενοι του προσωπικού του ανήκοντος εις το ΚΕΤΕ και τας σχολικάς μονάδας αυτού, συντάσσοντες εκθέσεις δια το προσωπικόν τούτο κατά τα οριζόμενα υπό των κειμένων διατάξεων. 10.Επιβάλλουν ποινάς επί των μαθητών των σχολικών μονάδων του ΚΕΤΕ, μέχρι έξ (6) ημερών αποβολής εκ των μαθημάτων, δια πειθαρχικά παραπτώματα. "Εκάστην ποινήν γνωστοποιούν εγγράφως εις τον Διευθυντήν της σχολικής μονάδος, εις τη οποίαν ανήκει ο μαθητής, προς καταχώρησιν εις το οικείον βιβλίον ποινών". 11.Διδάσκουν μαθήματα αντίστοιχα προς την ειδικότητά των, εξαντλούντες το υποχρεωτικόν ωράριον διδασκαλίας ή υπερωριακώς εις οιανδήποτε σχολικήν μονάδα ανήκουσαν εις το ΚΕΤΕ Γενικώτερον προσφέρουν τας υπηρεσίας των εντός των ωρών λειτουργίας των σχολικών μονάδων αυτού, εξαντλούντες ούτω τω ωράριο υπηρεσίας αυτών. 12.Δύναται να συγκαλούν τον σύλλογον των "διδασκόντων", εκάστης η και όλων των σχολικών μονάδων του ΚΕΤΕ προς παροχήν κατευθύνσεων και οδηγιών δια την καλλιτέραν εκτέλεσιν του έργου των με σκοπόν την αρτιωτέραν και αποδοτικωτέραν λειτουργίαν του ΚΕΤΕ. 13.Μεριμνούν δια την πιστήν και ορθήν τήρησιν των βιβλίων τα οποία προβλέπεται να τηρούνται εις το ΚΕΤΕ, και φυλάττουν υπό την προσωπικήν των ευθύνην την σφραγίδα του ΚΕΤΕ. 14.Κατανέμουν τα υπό του σχολικού ταμείου του ΚΕΤΕ προμηθευόμενα πάσης φύσεως υλικά και εργαλεία εις τας σχολικάς μονάδας αυτού, αναλόγως προς τας ανάγκας εκάστης, κατόπιν συνεργασίας μετά των Διευθυντών αυτών. 15.Λαμβάνουν γνώσιν της εισερχομένης αλληλογραφίας και κατανέμουν αυτήν εις τας σχολικάς μονάδας. Υπογράφουν την εξερχομένην αλληλογραφίαν των σχολικών μονάδων, πλην εκείνης η οποία αφορά εις πάσης φύσεως τίτλους σπουδών, εις βεβαιώσεις, μαθητικής καταστάσεως, εις πιστοποιητικά σπουδών και εις πιστοποιητικά δια στρατολογικήν χρήσιν, ήτις υπογράφεται υπό του Διευθυντού της οικείας σχολικής μονάδος, "όστις δύναται να απευθύνεται εγγράφως εις τας προϊσταμένας αρχάς και τους τρίτους δια του υπογραφόντος το εξερχόμενον έγγραφον Διευθυντού του ΚΕΤΕ". 16.Τηρούν τους ατομικούς φακέλλους του προσωπικού του ανήκοντος εις το ΚΕΤΕ, κατά σχολικήν μονάδα, βαθμόν και ειδικότητα. "Των φακέλλων τούτων δύνανται να λαμβάνουν οποτεδήποτε γνώσιν οι Διευθυνταί των σχολικών μονάδων". 17.Υποβάλλουν εις το οικείον Γενικόν Επιθεωρητήν εις το τέλος εκάστου σχολικού έτους και το αργότερον μέχρι 15 Ιουλίου έκθεσιν περί της λειτουργίας του ΚΕΤΕ, περί της αναπτυχθείσης δραστηριότητος δι' ολόκληρον το σχολικόν έτος και περί των ληπτέων μέτρων δια την αρτιωτέραν λειτουργίαν αυτού. Εις την υποβαλλομένην έκθεσιν θ' αναφέρονται και αι προϋπολογιζόμεναι ανάγκαι εις προσωπικόν και εξοπλισμόν δια το επόμενον σχολικόν έτος. Μετά της εκθέσεως ταύτης, υποβάλλονται αντίγραφα των υπό των Διευθυντών των σχολικών μονάδων υποβληθεισών εις το ΚΕΤΕ εκθέσεων. 18.Επιλαμβάνονται παντός αναφυομένου εις το ΚΕΤΕ ζητήματος και προβαίνουν εις τας ενδεικνυομένας ενεργείας. 19.Ενημερώνουν αμελλητί, τον προϊστάμενόν των Γενικόν Επιθεωρητήν, επί παντός θέματος, ιδιαιτέρας σημασίας, συμβαίνοντος εις το ΚΕΤΕ. 20.Συνεργάζονται μετά των κατά τόπους αρμοδίων υπηρεσιών και τοπικών αρχών δια την εν γένει υποβοήθησιν του έργου του ΚΕΤΕ. (Αντί της σελ. 444,811) Σελ. 444,811(α) Τεύχος 674-Σελ. 89 Τεχνικές και Επαγγελματικές Σχολές Μέσης Εκπαίδευσης 32.Ε.α.111 21.Εισηγούνται προς τον οικείον Γενικόν Επιθεωρητήν, εφ' όσον παρίσταται ανάγκη, λύσεις δια την αρτιωτέραν στέγασιν των σχολικών μονάδων του ΚΕΤΕ. 22.Λαμβάνουν παν έτερον πρόσφορον μέτρον, το οποίον συντελεί εις την αρτίαν οργάνωσιν και εύρυθμον λειτουργίαν του ΚΕΤΕ, του οποίου προΐσταται και γενικώς τυγχάνουν υπεύθυνοι δια την κανονικήν λειτουργίαν αυτού. 23.Αποχωρούντες της θέσεώς των, παραδίδουν την Διεύθυνσιν του ΚΕΤΕ, εις τον αντικαταστάτην των ή τον νόμιμον αναπληρωτήν των, δια πρωτοκόλλου καταχωριζομένου εις το βιβλίον πράξεως του Διευθυντού του ΚΕΤΕ. Άρθρον 2. Καθήκοντα και αρμοδιότητες Διευθυντών Λυκείων και Σχολών. Τα καθήκοντα και αι αρμοδιότητες των Διευθυντών των τεχνικών και επαγγελματικών Λυκείων και των τεχνικών και επαγγελματικών σχολών καθορίζονται ως ακολούθως: 1.Προΐστανται της σχολικής μονάδος της οποίας έχουν ορισθή ως Διευθυνταί, συντονίζοντες το έργον των προϊσταμένων των τμημάτων και ολοκλήρου του προσωπικού αυτής," και φυλάττουν υπό προσωπικήν των ευθύνην την σφραγίδα της σχολικής μονάδος, ήτις αναγράφει και το ΚΕΤΕ εις ο ανήκει αύτη". 2."Είναι υπεύθυνοι δια την κανονικήν λειτουργίαν της σχολικής μονάδος της οποίας προΐστανται". Παραμένουν δε εις αυτήν και προσφέρουν τας υπηρεσίας των εξαντλούντες το υπό των κειμένων διατάξεων υποχρεωτικόν ωράριον υπηρεσίας των. 3.Κατανέμουν εις το διατεθέν εις την σχολικήν μονάδα προσωπικόν, τα διδασκόμενα μαθήματα και τας άλλας σχολικάς δραστηριότητας, βάσει του προγράμματος και της ειδικότητος εκάστου και εν συνεργασία μετά των προϊσταμένων των τμημάτων. Την κατανομήν ταύτην υποβάλλουν προς τον Διευθυντήν του ΚΕΤΕ. 4.Κατανέμουν το διατεθέν υπό του Διευθυντού του ΚΕΤΕ προσωπικόν εις τα τμήματα. Εκπαιδευτικοί διδάσκοντες εις πλείονα του ενός τμήματα εις τάξεις μη υπαγομένας εις τμήματα δεν κατανέμονται εις τμήματα, αλλά υπάγονται εις την Διεύθυνσιν της σχολικής μονάδος. 5.Συντονίζουν την χρησιμοποίησιν των υπό του Διευθυντού του ΚΕΤΕ διατεθέντων εις την σχολικήν μονάδα διδακτηριακών χώρων προς αρτιωτέραν λειτουργίαν της Σχολικής μονάδος. 6.Είναι υπεύθυνοι δια τας εγγραφάς και μετεγγραφάς των μαθητών εφαρμόζοντες πιστώς τας κειμένας περί εγγραφών - μετεγγραφών διατάξεις. 7.Παρακολουθούν και ελέγχουν το έργον των εφημερευόντων εκπαιδευτικών και την έγκαιρον είσοδον εις τας αιθούσας διδασκαλίας των διδασκόντων και των μαθητών. 8.Ελέγχουν την καταγραφήν των απουσιών εις τα δελτία απουσιών και την τακτικήν καταχώρησίν των εις τα οικεία βιβλία. 9.Είναι υπεύθυνοι δια την πιστήν και ορθήν τήρησιν των βιβλίων των προβλεπομένων εις την υπηρεσίαν της σχολικής μονάδος. Σελ. 444,812(α) Τεύχος 674-Σελ. 90 10.Μεριμνούν δια την οργάνωσιν των πάσης φύσεως εξετάσεων και επιβλέπουν την καλήν διεξαγωγήν αυτών συμφώνως προς τας κειμένας διατάξεις. 11.Συγκαλούν εις συνεδρίαν τον σύλλογον των "διδασκόντων" τακτικώς καθ' έκαστον μήνα και εκτάκτως οσάκις παρίσταται ανάγκη. Προεδρεύουν της συνεδριάσεως εφ' όσον δεν παρίσταται ο Διευθυντής του ΚΕΤΕ και εισηγούνται τα θέματα ημερησίας διατάξεως, δυνάμενοι να αναθέσουν την εισήγησιν θεμάτων και εις μέλη του Συλλόγου. 12.Είναι υπεύθυνοι δια την ανακοίνωσιν εις το προσωπικόν της Σχολικής μονάδος, των εκπαιδευτικών και λοιπών υπαλληλικών διατάξεων (Νόμων, Διαταγμάτων κ.λπ.) ως και των σχετικών αποφάσεων και εγκυκλίων, των αφορωσών εις το προσωπικόν και τυγχάνουν υπεύθυνοι δια την πιστήν εφαρμογήν των. Τας ανωτέρω διατάξεις τηρούν εις ίδιον φάκελλον όστις ευρίσκεται πάντοτε εις την διάθεσιν του προσωπικού. 13.Παρακολουθούν και ελέγχουν τους εκπαιδευτικούς δια την κανονικήν άσκησιν των καθηκόντων των, την εφαρμογήν των καταλλήλων μεθόδων αγωγής, του αναλυτικού προγράμματος, την διόρθωσιν των γραπτών δοκιμίων, την αξιολόγησιν τούτων, την καταγραφήν καθημερινώς της διδαχθείσης ύλης. Γενικώτερον κατευθύνουν, καθοδηγούν και υποβοηθούν τους εκπαιδευτικούς εις το έργον των και φροντίζουν για την ανάπτυξιν αρμονικής συνεργασίας μεταξύ των. 14."Καλούν τους γονείς και κηδεμόνας των μαθητών εις συγκεντρώσεις προς διανομήν των ελέγχων και ενημέρωσίν των περί της προόδου, της κανονικής φοιτήσεως και της διαγωγής των μαθητών". 15.Επιβάλλουν εις τους υποπιπτόντας εις πειθαρχικά παραπτώματα μαθητάς ποινάς μέχρι τεσσάρων ημερών αποβολής εκ του σχολείου, καταχωρούντες ταύτας μετά των αιτιολογικών στοιχείων εις το ποινολόγιον της σχολικής μονάδος, ενημερούντες συγχρόνως τους γονείς. Τας ποινάς ταύτας κοινοποιούν εις τον Διευθυντήν του ΚΕΤΕ. 16.Τηρούν αρχείον των εκπαιδευτικών και λοιπών διατάξεων, των εισερχομένων εγγράφων, των τίτλων εγγραφής των μαθητών και ετέρων εγγράφων αφορώντων εις τους μαθητάς της οικείας σχολικής μονάδος. 17.Εισηγούνται εις τον Διευθυντήν του ΚΕΤΕ περί του ύψους των κατ' έτος απαιτουμένων εκ του σχολικού ταμείου του ΚΕΤΕ δαπανών δια την κάλυψιν των αναγκών της σχολικής μονάδος. Προς τούτο υποβάλλουν εγκαίρως προς τον Διευθυντήν του ΚΕΤΕ πρόγραμμα και αναλυτικόν προϋπολογισμόν αυτών. 18.Εισηγούνται εις τον Διευθυντήν του ΚΕΤΕ τον διορισμόν του διαχειριστού υλικού και περί των αναγκών εις εκπαιδευτικόν προσωπικόν της σχολικής μονάδος της οποίας προΐστανται. 19.Ελέγχουν και καθοδηγούν τους προϊσταμένους των τμημάτων της σχολικής μονάδος των, δια την ορθήν εκτέλεσιν του έργου των. 20.Τυγχάνουν προϊστάμενοι του διατεθέντος εις την σχολικήν μονάδα προσωπικού, συντάσσοντες εκθέσεις δια το προσωπικόν τούτο, κατά τα οριζόμενα υπό των κειμένων διατάξεων. 32.Ε.α.111 Τεχνικές και Επαγγελματικές Σχολές Μέσης Εκπαίδευσης 21.Επιλαμβάνονται της εις την σχολικήν μονάδα εισερχομένης και εξερχομένης αλληλογραφίας και μεριμνούν δια την ταχείαν διεκπεραίωσιν ταύτης, επιφυλασσομένων των διατάξεων της παρ. «15» του άρθρ. 1. 22.Υποβάλλουν εις τον Διευθυντήν του ΚΕΤΕ εις το τέλος εκάστου διδακτικού εξαμήνου έκθεσιν περί των πεπραγμένων και της λειτουργίας της σχολικής μονάδος των κατά το διαρρεύσαν εξάμηνον, εις την οποίαν αναφέρουν και τα ληπτέα μέτρα δια την αρτιωτέραν και αποδοτικωτέραν λειτουργίαν της σχολικής μονάδος. Εις την έκθεσιν αυτήν αναφέρονται επίσης η διακίνησις και η πρόοδος των μαθητών δι’ ολόκληρον το διδακτικόν εξάμηνον. 23.Ενημερώνουν αμέσως τον Διευθυντήν του ΚΕΤΕ επί παντός ιδιαιτέρας σημασίας θέματος αφορώντος εις την σχολικήν μονάδα της οποία προΐστανται. 24.Λαμβάνουν,παν έτερον πρόσφορον μέτρον το οποίον συντελεί δια την αρτίαν οργάνωσιν και εύρυθμον λειτουργίαν της σχολικής μονάδος. 25.Αποχωρούντες οι Διευθυνταί της θέσεώς των, παραδίδουν την Διεύθυνσιν της Σχολικής μονάδος εις τον αντικαταστάτην των ή των νόμιμον αναπληρωτήν των, δια πρωτοκόλλου καταχωριζομένου εις το βιβλίον πράξεων του Διευθυντού. 26.Εις περίπτωσιν κατά την οποίαν η σχολική μονάς, της οποίας προΐστανται, δεν ανήκει εις ΚΕΤΕ, ασκούν και τα εις τας παραγράφους 5, 6, 7, 16, 20 του άρθρου 1 της παρούσης αναφερόμενα καθήκοντα των Διευθυντών των ΚΕΤΕ. Εις την περίπτωσιν αυτήν αι εις τας παραγράφους 2, 17, 18, 22, 23, 24 του παρόντος άρθρου διαλαμβανόμεναι αναφοραί και εισηγήσεις προς τον Διευθυντήν του ΚΕΤΕ υποβάλλονται προς τον οικείον γενικόν επιθεωρητήν. Άρθρον 3. Καθήκοντα και αρμοδιότητες προϊσταμένων  τμημάτων. Τα καθήκοντα και αι αρμοδιότητες των προϊσταμένων τμημάτων εις τας σχολικάς μονάδας της Μέσης Τεχνικής και Επαγγελματικής εκπαιδεύσεως καθορίζονται ως ακολούθως: 1.Είναι υπεύθυνοι έναντι των Διευθυντών της σχολικής μονάδος εις την οποίαν ανήκει το τμήμα. α)δια την αρτίαν οργάνωσιν και την εύρυθμον λειτουργίαν αυτού, β)δια την πιστήν και ορθήν τήρησιν απάντων των υπηρεσιακών βιβλίων του τμήματος. 2.Συνεργάζονται μετά των Διευθυντών της σχολικής μονάδος δια την κατανομήν των διδασκομένων μαθημάτων εις τους εκπαιδευτικούς του Τμήματος. 3.Μεριμνούν δια την αναπλήρωσιν τυχόν απουσιάζοντος εκπαιδευτικού του τμήματος και γενικώς τυγχάνουν υπεύθυνοι δια την δι’ οιονδήποτε λόγον, απώλειαν ωρών διδασκαλίας των μαθητών. 4.Βοηθούν τον Διευθυντήν της σχολικής μονάδος δια την άσκησιν των εις την παράγραφον 13 του προηγουμένου άρθρου αναφερομένων καθηκόντων. 5.«Εισηγούνται εις τον Διευθυντήν της σχολικής μονάδος, κατόπιν συνεργασίας μετά των προϊσταμένων των οικείων εργαστηρίων, περί των αναγκών και της συμπληρώσεως του απαιτουμένου εργαστηριακού εξοπλισμού δια την επαρκή εκπαίδευσιν των μαθητών του τμήματός των». 6.Οργανώνουν και προγραμματίζουν τας εργαστηριακάς ασκήσεις των τμημάτων «τη εισηγήσει» των διδασκόντων αυτάς και των προϊσταμένων των εργαστηρίων. 7.Ελέγχουν τους απουσιάζοντας μαθητάς και ενημερώνουν τους κηδεμόνας αυτών περί της τακτικής, ή μη, φοιτήσεώς των. 8.Ενημερώνουν τους κηδεμόνας των μαθητών εις τας περιπτώσεις επιβολής ποινής ή καλής επιδόσεως αυτών εις τα μαθήματα. 9.Είναι υπεύθυνοι δια την επί αποδείξει διανομήν εις τους μαθητάς του τμήματός των, των διδακτικών βιβλίων, τα οποία διατίθενται δωρεάν εις αυτούς. 10.Παρακολουθούν και ελέγχουν τους μαθητάς του τμήματός των και μεριμνούν δια την εν γένει καλήν εμφάνισιν και συμπεριφοράν αυτών. 11.Υποβάλλουν ανά «τετράμηνον» προς τον Διευθυντήν της σχολικής μονάδος έκθεσιν πεπραγμένων, εις την οποίαν μεταξύ των άλλων, δέον να αναφέρωνται και τα εξής: α)Αι ενέργειαι του προϊσταμένου του τμήματος και γενικώτερον η δραστηριότης αυτού, δια την βελτίωσιν του τμήματος εις άπαντας τους τομείς. β)Αι υπάρχουσαι ανάγκαι ως επίσης και αι συγκεκριμέναι προτάσεις περί των ληπτέων μέτρων, δια την βελτίωσιν της λειτουργίας του τμήματος. Την έκθεσιν ταύτην κοινοποιούν και προς τον Διευθυντήν του ΚΕΤΕ. 12.Λαμβάνουν κατόπιν εγκρίσεως του Διευθυντού της σχολικής μονάδος, τα κατάλληλα μέτρα δια την αρτιωτέραν οργάνωσιν, εύρυθμον και αποδοτικήν λειτουργίαν του τμήματος του οποίου προΐστανται. 13.«Μεριμνούν δια τον συντονισμόν της λειτουργίας των εργαστηρίων σε συνεργασία με τους προϊσταμένους των εργαστηρίων». Η παρ. 13 αντικαταστάθηκε ως άνω από την Φ. 104.2/Ε/2794/21 Φεβρ. –6 Μαρτ. 1979 (ΦΕΚ Β΄ 211) απόφ. Υπ. Παιδείας. Άρθρον 4. Καθήκοντα προϊσταμένων εργαστηρίων. Τα καθήκοντα και αι αρμοδιότητες των προϊσταμένων εργαστηρίων καθορίζονται ως ακολούθως: 1.Παραλαμβάνουν, υπό του προκατόχου των, άμα τη αναλήψει των καθηκόντων των, τον παντός είδους εξοπλισμόν και το παντός είδους υλικόν του εργαστηρίου, δια το οποίον ορίζονται προϊστάμενοι. Προς τούτο συντάσσεται σχετικόν πρωτόκολλον υπογραφόμενον υπό του παραλαμβάνοντος και του παραδίδοντος και υπό του προϊσταμένου του τμήματος εις το οποίον υπάγεται το εργαστήριον. 2.Είναι υπεύθυνοι: α)Δια την φύλαξιν των εν παραγράφω (1) του παρόντος άρθρου εξοπλιστικών εργαστηριακών μέσων και υλικών, χωρίς τούτο να αποβαίνει εις βάρος της ασκήσεως των μαθητών. β)Δια την οργάνωσιν και την εύρυθμον λειτουργίαν του εργαστηρίου. γ)Δια την λήψιν των ενδεδειγμένων μέτρων προς πρόληψιν ατυχημάτων εν τω εργαστηρίω. δ)Δια τον προγραμματισμόν και την έγκαιρον υποβολήν προτάσεων δια την προμήθειαν των εργαλείων και υλικών των απαιτουμένων δια την διενέργειαν των ασκήσεων ως αύται προγραμματίζονται εις την αρχήν εκάστου εξαμήνου. ε)Δια την τήρησιν των βιβλίων και των καρτελλών του εξοπλισμού και του υλικού του εργαστηρίου. στ)Δια τον τακτικόν έλεγχον του παντός είδους εξοπλισμού και υλικού του εργαστηρίου και την άνευ καθυστερήσεως αναφοράν, προς τον προϊστάμενον του τμήματος εις τον οποίον υπάγονται, περί των τυχόν σημειωθεισών απωλειών και βλαβών. ζ)Δια την εις το τέλος εκάστου διδακτικού εξαμήνου λεπτομερή απογραφήν του παντός είδους εξοπλισμού και υλικού του εργαστηρίου και την κοινοποίησιν του αποτελέσματος της απογραφής εις τον προϊστάμενον του τμήματος και τον Διευθυντήν του ΚΕΤΕ. (Αντί για τη σελ. 444,813) Σελ. 444,813(α) Τεύχος 723-Σελ. 15 Τεχνικές και Επαγγελματικές Σχολές Μέσης Εκπαίδευσης 32.Ε.α.111 η)Δια την άμεσον ενημέρωσιν του προϊσταμένου του τμήματος εις το οποίον υπάγονται, περί της τακτικής και εγκαίρου προσελεύσεως των εργαστηριακών εκπαιδευτικών κατά τας ώρας διδασκαλίας των εις τα εργαστήρια. 3.«Μεριμνούν για την συντήρηση του εξοπλισμού του εργαστηρίου, την τάξη και την καθαριότητα σε αυτό, βοηθούμενοι για αυτό από τους εκπαιδευτικούς των εργαστηρίων και τους εκπαιδευτικούς του κλάδου 11». Η παρ. 3 αντικαταστάθηκε ως άνω από την Φ. 104.2/Ε/2794/21 Φεβρ. –6 Μαρτ. 1979 (ΦΕΚ Β΄ 211) απόφ. Υπ. Παιδείας. 4.Φροντίζουν, συνεργαζόμενοι μετά των άλλων διδασκόντων, δια την προετοιμασίαν των εργαστηριακών ασκήσεων, παραλαμβάνοντες εγκαίρως, παρ’ αυτών, αντίγραφα φύλλων έργου και προγραμμάτων διδασκαλίας των εργαστηριακών ασκήσεων. Βοηθούν τους διδάσκοντας εις το έργον των, παρέχοντες εις αυτούς και εις τους ασκουμένους μαθητάς, άπαντα τα απαιτούμενα τεχνικά μέσα διδασκαλίας, προς τον σκοπόν της αρτιωτέρας οργανώσεως και εκτελέσεως του μαθήματος των εργαστηριακών ασκήσεων. Προς τον σκοπόν αυτόν και γενικώτερον δια την εκτέλεσιν των πάσης φύσεως καθηκόντων των παραμένουν εις το εργαστήριον, καθ’ όλας τας ώρας κατά τας οποίας συμφώνως προς τας κειμένας διατάξεις υποχρεούνται να προσφέρουν τας υπηρεσίας των. 5.Λαμβάνουν τα απαραίτητα μέτρα δια την αποφυγήν βλαβών εις το εργαστηριακόν εξοπλισμόν. Εις περίπτωσιν βλάβης επιλαμβάνονται προσωπικώς και ενεργούν χαρακτηρίζοντες τα αίτια τα οποία την προεκάλεσαν, αναφέροντες περί αυτής εις τον προϊστάμενων του τμήματος εις το οποίον υπάγονται. 6.Προγραμματίζουν κατά την έναρξιν του διδακτικού εξαμήνου τας ώρας διενεργείας των εργαστηριακών ασκήσεων, των διαφόρων τμημάτων των σχολικών μονάδων του ΚΕΤΕ ή της μεμονωμένης σχολικής μονάδος, εν συνεργασία μετά των Διευθυντών αυτών και των αρμοδίων προϊσταμένων Τμημάτων. 7.Διδάσκουν εις το εργαστήριον του οποίου προΐστανται και μόνον εφ’ όσον ο συνολικός αριθμός των ωρών διδασκαλίας εις τούτο υπολείπεται των υποχρεωτικών ωρών διδασκαλίας, διδάσκουν και εις έτερα εργαστήρια της ειδικότητός των. 8.«Εκτελούν πάσαν άλλην εργασίαν αναγκαίαν δια την αρτιωτέραν λειτουργίαν του εργαστηρίου εντός του υπό των κειμένων διατάξεων προβλεπομένου υποχρεωτικού ωραρίου». 9.Υποβάλλουν ανά «τετράμηνον» προς τον προϊσταμενον του τμήματος εις το οποίον υπάγονται έκθεσιν πεπραγμένων εις την οποίαν μεταξύ των άλλων, δέον να αναφέρωνται και τα εξής: α)Αι ενέργειαι και γενικώτερον η δραστηριότης αυτών δια την από πάσης πλευράς βελτίωσιν του εργαστηρίου και της εν αυτώ εκπαιδεύσεως των μαθητών. β)Η απόδοσις του εις το εργαστήριον απασχολουμένου προσωπικού. γ)Τα αποτελέσματα της εν παραγράφω 2 (στ) του παρόντος άρθρου απογραφής του εξοπλισμού και των υλικών του εργαστηρίου. δ)Αι υπάρχουσαι ανάγκαι, ως επίσης και αι συγκεκριμέναι προτάσεις περί των ληπτέων μέτρων, δια την βελτίωσιν της εκπαιδεύσεως εις το Εργαστήριον. Την έκθεσιν αυτήν κοινοποιούν εις τον Διευθυντήν του ΚΕΤΕ και εις τους Διευθυντάς των σχολικών μονάδων του ΚΕΤΕ εφ’ όσον μαθηταί αυτών ασκούνται εις το εργαστήριον. Σελ. 444,814(α) Τεύχος 723-Σελ. 16 10.Λαμβανουν κατόπιν εγκρίσεως του Διευθυντού του ΚΕΤΕ παν έτερον πρόσφορον μέτρον το οποίον συντελεί εις την αρτιωτέραν οργάνωσιν και εύρυθμον λειτουργίαν των εργαστηρίων των οποίων προΐστανται. 11.Εις περίπτωσιν κατά την οποίαν ορίζονται δύο προϊστάμενοι δι έν και το αυτό εργαστήριον, ούτοι παραλαμβάνουν από κοινού τα εις την παράγραφον 1 του παρόντος άρθρου αναφερόμενα και τυγχάνουν συνυπεύθυνοι δια την κατά τα ανωτέρω εκτέλεσιν των καθηκόντων των εις τα εργαστήρια ταύτα. Άρθρον 5. Γενικά καθήκοντα εκπαιδευτικού προσωπικού  των κλάδων 1 έως και 10. Τα γενικά καθήκοντα του εκπαιδευτικού προσωπικού των κλάδων 1 έως και 10 καθορίζονται ως ακολούθως: 1.Εκτελούν τα διδακτικά των καθήκοντα διδάσκοντες μαθήματα της ειδικότητός των ως και έτερα συναφή μαθήματα, οριζόμενα υπό του Διευθυντού του ΚΕΤΕ εν ελλείψει εκπαιδευτικών αντιστοίχου ειδικότητος, ακολουθούντες τας παραδεδειγμένας και συγχρόνως παιδαγωγικάς μεθόδους διδασκαλίας, χρησιμοποιούντες και τα διατιθέμενα εποπτικά μέσα διδασκαλίας. 2.Εκτελούν την τυχόν εις αυτούς ανατιθεμένην υπό των προϊσταμένων των υπηρεσίαν και γενικώτερον υποβοηθούν αυτούς εις το έργον των, επί τω σκοπώ της ευρυθμοτέρας λειτουργίας της Σχολικής μονάδος. 3.«Προσφέρουν τας υπηρεσίας των εις ενιαίον πρωϊνόν ή απογευματινόν ωράριον καθ’ εκάστην, αναλόγως των εκάστοτε παρουσιαζομένων υπηρεσιακών αναγκών και πάντοτε εντός του υπό των κειμένων διατάξεων υποχρεωτικού ωραρίου εργασίας των, επιτρεπομένης της πραγματοποιήσεως διακεκομμένου ωραρίου κατά τας πρωϊνάς και τας απογευματινάς ώρας οσάκις συντρέχει ανάγκη και κατόπιν ητιολογημένης εντολής του Διευθυντού του ΚΕΤΕ». 4.Εκτελούν την ανατιθεμένην εις αυτούς υπηρεσίαν εφημερευόντων Εκπαιδευτικών τηρούντες τα υπό των Διευθυντών της σχολικής μονάδος ή του Διευθυντού του ΚΕΤΕ καθοριζόμενα καθήκοντα εφημερευόντων. 5.Συντάσσουν εντός του πρώτου δεκαπενθημέρου από της ενάρξεως των μαθημάτων εκάστου εξαμήνου το πρόγραμμα προσφοράς της διδακτέας κατά το αναλυτικόν πρόγραμμα ύλης των θεωρητικών μαθημάτων ή των εργαστηριακών ασκήσεων, δι’ όλον το εξάμηνον κατά μάθημα και τάξιν, λαμβάνοντες υπ’ όψιν τον διαθέσιμον χρόνον δια τη διδασκαλίαν εκάστου μαθήματος. 6.Έχον την ευθύνην: α)της ασκήσεως των διδακτικών των καθηκόντων επί τη βάσει των εκάστοτε ισχυόντων ωρολογιών και αναλυτικών προγραμμάτων. β)της καταχωρήσεως των απόντων μαθητών εις τα ημερήσια απουσιολόγια κατά τας ώρας κατά τας οποίας διδάσκουν, γ)της καθημερινής καταχωρήσεως της διδαχθείσης ύλης των θεωρητικών μαθημάτων ή εργαστηριακών ασκήσεων εις τα οικεία βιβλία της Σχολικής μονάδος. 7.Υποχρεούνται να συμμετέχουν εις όλας τας σχολικάς εκδηλώσεις (θρησκευτικάς, εθνικάς, κοινωνικάς, πολιτιστικάς κ.λ.π.) της σχολικής μονάδος εις την οποίαν ανήκουν, συντελούντες δια την επιτυχίαν αυτών. 8.Μετέχουν των συνεδριάσεων του συλλόγου των διδασκόντων εκφέροντες την γνώμην των επί των θεμάτων, δια τα οποία συγκαλείται ο σύλλογος, με γνώμονα πάντοτε την ορθήν διαπαιδαγώγησιν και εκπαίδευσιν των μαθητών και την αποδοτικήν, ομαλήν και εύρυθμον λειτουργίαν της σχολικής μονάδος. 32.Ε.α.111 Τεχνικές και Επαγγελματικές Σχολές Μέσης Εκπαίδευσης Άρθρον 6. Ειδικά καθήκοντα εκπαιδευτικού προσωπικού  των κλάδων 9 και 10. Τα ειδικά καθήκοντα του εκπαιδευτικού προσωπικού των κλάδων 9 και 10 καθορίζονται ως ακολούθως: 1.Διδάσκουν τους μαθητάς κατά τας ώρας της πρακτικής ασκήσεως αυτών εις τα εργαστήρια. 2.Είναι συνυπεύθυνοι μετά των προϊστάμένων των εργαστηρίων δια την λήψιν όλων των ενδεδειγμένων μέτρων ασφαλείας κατά τας ώρας των πρακτικών ασκήσεων των μαθητών δια την αποφυγήν ατυχημάτων, παρευρισκόμενοι πάντοτε καθ’ όλην την διάρκειαν των ασκήσεων εις το εργαστήριον. 3.Είναι υπεύθυνοι δια την έγκαιρον συγκέντρωσιν των οργάνων και εργαλείων, τα οποία απαιτούνται δια την διδασκαλίαν των πρακτικών ασκήσεων, ως επίσης και δια την εν γένει προπαρασκευήν των εργαστηρίων, ώστε να μη χρησιμοποιείται προς τον σκοπόν αυτόν χρόνος προωρισμένος δια διδασκαλίαν. 4.Είναι υπεύθυνοι δια την τακτοποίησιν των εργαστηρίων ευθύς μετά την λήξιν των καθ’ ημέραν εργαστηριακών ασκήσεων τας οποίας διδάσκουν. 5.Βοηθούν τους προϊσταμένους των εργαστηρίων εις το έργον των συντελούντες ούτω εις την καλλιτέραν πρακτικήν άσκησιν των μαθητών. Άρθρον 7. Καθήκοντα εκπαιδευτικού προσωπικού  κλάδου 11. Τα καθήκοντα του εκπαιδευτικού προσωπικού του κλάδου 11 καθορίζονται ως ακολούθως: 1.Παρευρίσκονται, εις το εργαστήριον της ειδικότητός των, κατά τας ώρας της διδασκαλίας των εργαστηριακών ασκήσεων και υποβοηθούν τους εκπαιδευτικούς των κλάδων 9 και 10 δια την επιτυχή και ορθήν άσκησιν των μαθητών, μη δυνάμενοι να ασκούν αυτοτελώς διδακτικά καθήκοντα, ούτε να συμμετέχουν εις τας συνεδριάσεις του συλλόγου των διδασκόντων. 2.Συντηρούν τον εξοπλισμόν, δια τον οποίον έχουν ορισθή, υπό των προϊσταμένων των ως υπεύθυνοι, ελέγχοντες αυτόν εις τακτικά χρονικά διαστήματα προς διαπίστωσιν τυχόν βλάβης. «Διαπιστουμένην βλάβην αναφέρουν το ταχύτερον εις τον προϊστάμενον του εργαστηρίου». 3.Βοηθούν τον προϊστάμενον του εργαστηρίου δια την οργάνωσιν του εργαστηρίου επί τω σκοπώ της αρτιωτέρας ασκήσεως των μαθητών εις αυτό. 4.Εκτελούν πάσαν ετέραν εργασίαν σχετιζομένην με την οργάνωσιν του εργαστηρίου, η οποία ήθελεν υποδειχθή υπό του προϊσταμένου του εργαστηρίου. 5.Εκτελούν τας ανατιθεμένας εις αυτούς υπό των προϊσταμένων των υπηρεσίας τας σχετιζομένας με την τακτοποίησιν της αποθήκης υλικού εργαλείων και λοιπών εξοπλιστικών μέσων. 6.Εκτελούν τα υπό των παραγράφων 2, 3, 4 και 7 του άρθρου 5 της παρούσης γενικά καθήκοντα του εκπαιδευτικού προσωπικού. Άρθρον 8. Από της δημοσιεύσεως της παρούσης καταργείται πάσα προγενεστέρα απόφασις αντικειμένη εις τας διατάξεις της παρούσης ή αναφερομένη εις θέματα ρυθμιζόμενα υπ’ αυτής. Η ισχύς της παρούσης άρχεται από της δημοσιεύσεως αυτής δια της Εφημερίδος της Κυβερνήσεως.